Document ID: /roh_data/filtered/fineweb-2-filterrobots_roh.jsonl.gz/28704

Per Roger Federer è la stagiun probablamain a fin. El stoppia danovamain laschar operar il schanugl, per la terza giada, ha Federer annunzià en in video sin Instagram: «Sundel davent per blers mais». Quai saja piter. Ina demissiun n'è dentant vinavant nagin tema.
Be cun in ulteriura operaziun possia ses schanugl restar stabil a lunga vista. El quintia cun plirs mais per sa revegnir. L'ultima partida da Federer è stada il quart-final a Wimbledon cunter il Polac Hubert Hurkatsch.